text: [{"text_idx": "#000000", "text": "\u201eEg fa\u0301i ikki l\u00e6rt nakran naka\u00f0. Men eg kann fa\u0301a teg at hugsa.\u201d Vi\u00f0 hesum or\u00f0um minnir Sokrates okkum a\u0301 ty\u0301dningin av at undrast og vera forvitin um li\u0301vi\u00f0 og dey\u00f0an og alt, sum er i\u0301millum. Ni\u00f0anfyri finnur tu\u0301 fimm b\u00f8kur og tekstir til b\u00f8rn og ung, sum fa\u0301a teg at hugsa \u2013 og hja\u0301lpa t\u00e6r at tosa vi\u00f0 ti\u0301ni b\u00f8rn \u2013 um li\u0301vsins st\u00f8rstu spurningar."}, {"text_idx": "#000001", "text": "Hv\u00f8r ert tu\u0301? Hva\u00f0ani kemur heimurin? Ein dagin f\u00e6r Suffi\u0301a eitt br\u00e6v vi\u00f0 hesum l\u00f8gnu spurningunum. Ta\u0301 byrjar eitt sja\u0301ldsamt samband i\u0301millum okkara ungu, forvitnu hetju og tann loyndarfulla heimspekingin. Spurningarnir ho\u0301pa seg upp, og Suffi\u0301a ver\u00f0ur blaka\u00f0 u\u0301t i\u0301 eitt \u00e6vinty\u0301r, har hon fer\u00f0ast i\u0301gj\u00f8gnum heimspekiligu s\u00f8guna hja\u0301 vesturheiminum. Hon l\u00e6rir eina ru\u0301gvu um teir st\u00f8rstu heimspekingarnar, men mest av \u00f8llum l\u00e6rir hon um seg sja\u0301lva. H\u00f8vundarnir, Zabus og Nicoby, hava skapt eina undirhaldandi grafiska skalds\u00f8gu, sum er grunda\u00f0 a\u0301 heimspekiligu mets\u00f8lubo\u0301kina eftir Jostein Gaarder."}, {"text_idx": "#000002", "text": "Georg er kettan hja\u0301 sma\u0301dreinginum i\u0301 bo\u0301kini. Men nu\u0301 er Georg horvin. Hvi\u0301 kemur hann ikki heim? Hendan vakra myndabo\u0301kin egnar seg v\u00e6l til eitt pra\u0301t vi\u00f0 b\u00f8rn um dey\u00f0an. Til b\u00f8rn, sum eru umlei\u00f0 3-6 a\u0301r."}, {"text_idx": "#000003", "text": "Les eisini: 5 framu\u0301r b\u00f8kur um fantastisk djo\u0301r"}, {"text_idx": "#000004", "text": "S\u00f8gurnar hja\u0301 Ba\u0301r\u00f0i Oskarsson vekja alti\u0301\u00f0 undran, og s\u00f8gan um Bob, Hilbert og eitt tr\u00e6 er einki undantak. Hilbert og Bob eru vinir. Men Hilbert er ein snedigur snigil, og Bob veit ikki ordiliga, um hann skal tru\u0301gva \u00f8llum, sum Hilbert sigur. Til d\u00f8mis, ta\u0301 i\u00f0 Hilbert sigur, at hann hevur veri\u00f0 hinumegin tr\u00e6i\u00f0. Og als ikki, ta\u0301 i\u00f0 hann sigur, at hann dugir at flu\u0301gva og hevur fer\u00f0ast um alla ver\u00f0ina, ti\u0301 Hilbert hevur onganti\u0301\u00f0 veri\u00f0 burtur leingi ..."}, {"text_idx": "#000005", "text": "Bergto\u0301ra Patursson skrivar ein fastan ta\u0301tt um heimspeki i\u0301 barnabla\u00f0num STROK. I\u0301 ti\u0301 sonevnda heimspekiliga horninum vi\u00f0ger hon i\u0301 hv\u00f8rjum bla\u00f0i heimspekina hja\u0301 Sokrates, Platon, Aristoteles og \u00f8\u00f0rum hemspekingum. Um Sartre skrivar hon: \u201eVit skulu ikki liva eins og \u00f8ll hini gera og v\u00e6nta av okkum. Vit skulu taka okkara egnu avger\u00f0ir, helt Sartre.\u201d Bergto\u0301ra ger a\u0301 henda ha\u0301tt heimspekina l\u00e6ttari at skilja hja\u0301 b\u00e6\u00f0i b\u00f8rnum og vaksnum."}, {"text_idx": "#000006", "text": "STROK fer o\u0301keypis til \u00f8ll sku\u0301lab\u00f8rn u\u0301r 4. til 7. flokki. B\u00f8rn i\u0301 8. og 9. flokki hava eisini m\u00f8guleika at keypa a\u0301rshald, og bl\u00f8\u00f0ini liggja t\u00f8k a\u0301 bo\u0301kas\u00f8vnum kring landi\u00f0. Heimspekiligi ta\u0301tturin kann lesast a\u0301 heimasi\u0301\u00f0uni hja\u0301 STROK."}, {"text_idx": "#000007", "text": "Tvi\u0301burarnir ynskja s\u00e6r eina reiggju, men mamman og pa\u0301pin siga kortanei. Men hvi\u0301 sleppa tey ikki at fa\u0301a reiggju? Rakel Helmsdal hevur skriva\u00f0 og myndpry\u0301tt hesa \u00f8\u00f0rvi\u0301si og filosofisku bo\u0301k til b\u00f8rn, sum eru umlei\u00f0 3-6 a\u0301r."}, {"text_idx": "#000008", "text": "Les eisini: Barnabo\u0301kin hevur onganti\u0301\u00f0 veri\u00f0 so umra\u0301\u00f0andi sum nu\u0301"}, {"text_idx": "#000009", "text": "F\u00f8royar lesa skal vera vi\u00f0 til at skapa lesigle\u00f0i, seta f\u00f8royska ma\u0301li\u00f0 i\u0301 mi\u00f0deplin og skapa karmar fyri eini go\u0301\u00f0ari lesimentan."}, {"text_idx": "#000010", "text": "Um F\u00f8royar lesaUpprunin til F\u00f8royar lesaEndama\u0301li\u00f0Samstarvi\u00f0LesivanakanninginTemaSummarbo\u0301kinKom-og-lesMillum permurnarF\u00f8royingar lesaLesipreiMi\u0301tt bo\u0301kaminniRith\u00f8vundapra\u0301tMa\u0301l & mi\u00f0lanA\u0301 breddanumFilmar um lesingSku\u0301labo\u0301kav\u00f8r\u00f0urinL\u00e6rarinNa\u0301mslektarinNa\u0301msfr\u00f8\u00f0ingurinLandssty\u0301risma\u00f0urinMaria og RonjaLesandi skiparinSambandBo\u0301kaslu\u0301kurinMore"}, {"text_idx": "#000011", "text": "Summarbo\u0301kinKom-og-lesMillum permurnarF\u00f8royingar lesaLesipreiMi\u0301tt bo\u0301kaminniRith\u00f8vundapra\u0301tMa\u0301l & mi\u00f0lanA\u0301 breddanum"}]